Tystysgrif i Raddedigion y Rhaglen Gyfnerthu
Y Broses Gyflwyno ar gyfer Carfan 22 ymlaen
Gwnewch yn siŵr eich bod yn dilyn y cyfarwyddiadau isod wrth gyflwyno eich portffolio drwy Moodle gan ddefnyddio dolenni cyflwyno Turnitin.
Efallai y bydd eich Awdurdod Lleol hefyd yn gofyn i chi gyflwyno copi PDF o'ch portffolio drwy e-bost i'ch cydlynydd/rheolwr hyfforddi dynodedig – gwiriwch os nad ydych yn siŵr (gweler y manylion isod).

Canllawiau cyflwyno PCYDDS
· Cyflwynwch/uwchlwythwch eich portffolio drwy eich cyfrif Moodle cyn y dyddiad cau ar gyfer cyflwyno.Sylwch: Ni dderbynnir cyflwyniadau ar ôl y dyddiad cau ac ni fydd modd i chi eu huwchlwytho i Moodle.
· Rhaid cyflwyno'r portffolio fel dogfennau Word, gan ddefnyddio'r templedi portffolio a ddarperir ar Moodle ar gyfer pob Tasg.Mae'r 5 templed portffolio ar gael ar Moodle yn yr adran “Llawlyfr a Phortffolio”; cliciwch ar y ddolen o'r enw “Carfannau 21–28”.
· Mae 5 man cyflwyno ar wahân: un ar gyfer pob un o'r 4 Tasg Portffolio ac un ar gyfer y “Rhestr Gyfeirio a gwybodaeth arall”, sydd â'r teitl “Adrannau Terfynol”. Gwnewch yn siŵr eich bod wedi cyflwyno i'r ddolen gyflwyno Turnitin briodol.
· Gall llofnodion fod yn electronig, ond rhaid eu cynnwys.
· Gwnewch yn siŵr bod eich gwaith ysgrifenedig yn Nhasgau 1–4 yn dilyn y canllawiau ynghylch cyfrinachedd.
· Pan ofynnir i chi am enw ffeil ar Turnitin, nodwch eich Enw a'ch Rhif Myfyriwr.
· Gwnewch yn siŵr bod eich portffolio yn gyflawn a'ch bod wedi ateb pob adran ym mhob tasg. Gall portffolios anghyflawn neu bortffolios sydd wedi'u cyflwyno'n anghywir gael eu marcio fel methiant.
· Byddwch yn cael derbynneb am eich cyflwyniad yn eich cyfeiriad e-bost prifysgol dynodedig. Os na chewch dderbynneb, nid yw'r gwaith wedi'i gyflwyno'n gywir; rhowch gynnig arall arni.
· Gwnewch yn siŵr eich bod yn gadael digon o amser i gyflwyno ac yn gwirio mai'r fersiwn gywir yw'r cyflwyniad rydych wedi'i uwchlwytho.
· Os cewch unrhyw broblemau, cysylltwch â moodle@uwtsd.ac.uk.

Canllawiau Cyflwyno'r Awdurdod Lleol – Gwiriwch a yw eich Awdurdod Lleol yn gofyn am gyflwyniad PDF drwy e-bost i'ch cydlynydd/rheolwr hyfforddi dynodedig (mae canllawiau isod os yw hyn yn ofynnol).
· Os yw'n ofynnol, cyflwynwch PDF o'r portffolio cyfan wedi'i gwblhau cyn y dyddiad cau i gyfeiriad e-bost dynodedig eich cydlynydd hyfforddi yn yr awdurdod lleol.
· Rhaid cyflwyno pob un o 5 elfen y portffolio (Tasgau 1–4 a'r Rhestr Gyfeirio a Gwybodaeth Arall), a rhaid cynnwys copïau wedi'u sganio o'r holl lofnodion gwreiddiol, oni bai eich bod wedi cael cyfarwyddyd fel arall.
· Mewnosodwch y tudalennau/llofnodion wedi'u sganio yn yr adrannau perthnasol. Gellir cyflwyno hyn fel un ddogfen.
· Os ydych yn cael unrhyw anhawster wrth sganio dogfennau, cysylltwch â'ch cydlynydd hyfforddi.


